proxectonos/corpus_dominio_legal_administrativo_tmp huggingface dataset:
14/07/2014 | Administración LocalMunicipal
Ames
Anuncio de contratación do servizo de monitoraxe na rede de comedores escolares do concello de Ames

ANUNCIO DE CONTRATACIÓN DO SERVIZO DE “MONITORAXE NA REDE DE COMEDORES ESCOLARES DO CONCELLO DE AMES” 1.–Entidade adxudicataria. a) Organismo: Concello de Ames. b) Dependencia que tramita o expediente: Servizo de Contratación.2.–Obxecto do contrato. a) Contratación do servizo de monitoraxe na rede de comedores escolares do Concello. b) División por lotes e número: non. c) Lugar de execución: Concello de Ames. d) Prazo de execución: a duración inicial do contrato é de 2 anos, prorrogables por un ano máis de maneira expresa por mutuo acordo das partes, ata un máximo de 3 anos (incluído período inicial e prorrogas). 3.–Tramitación, procedemento e forma de adxudicación. a) Tramitación: urxente. b) Procedemento: aberto. c) Forma: varios criterios de adxudicación.4.–Orzamento: valor estimado do contrato, 1.723.636,3 € para os 3 anos posibles de duración máxima do contrato.5.–Garantía provisional: non se esixe.6.–Obtención de documentación e información. a) Entidade: Concello de Ames. b) Domicilio: praza do Concello, s/n - Bertamiráns. c) Localidade e código postal: Ames (A Coruña) 15220. d) Teléfono 981 883002. e) Telefax 981 884929. f) Data límite de obtención de documentos e información: ata á data de finalización de presentación de proposicións.7.–Presentación das ofertas ou das solicitudes de participación. Presentación de ofertas: os licitadores poderán presentar as proposicións no Rexistro Xeral do Concello de Ames, ata as 14.00 horas no prazo de 8 días naturais, contados a partir do día seguinte a publicación do anuncio de licitación no Boletín Oficial da Provincia. a) Documentación a presentar: a sinalada no prego de cláusulas administrativas particulares. b) Lugar de presentación: Rexistro do Concello de Ames. Concello de Ames Praza do Concello, s/n - Bertamiráns Ames (A Coruña) 15.220 c) Admisión de variantes (concurso): non se admiten.8.–Solvencia do empresario. A solvencia do empresario deberá acreditarse conforme ao establecido nas cláusula 9.3 dos pregos de cláusula administrativas particulares.9.–Apertura das ofertas. ● Entidade: Concello. ● Domicilio: praza do Concello, s/n – Bertamiráns. ● Localidade: Ames. ● Data e hora: indicarase cunha antelación mínima de 2 días hábiles no perfil do contratante e no taboleiro de anuncios do Concello.10.–Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.11.–Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames a 10 de xullo de 2014. O alcalde Santiago V. Amor Barreiro
14/07/2014 | Administración LocalMunicipal
Ares
Exposición pública padrón fiscal taxa pola recollida de lixo 2014

Aprobado o padrón fiscal da recollida de lixo 2014 pola Xunta Municipal de Goberno de data 3 de xullo do 2014, exponse a información pública polo prazo de quince días a efectos de alegacións e reclamacións. Padrón fiscal recollida de lixo 2014: • Número de recibos: 5.243 • Importe total: 576.023,34 €. Ares, a 3 de xullo do 2014 O Alcalde-Presidente Asdo. Julio Ignacio Iglesias Redondo
14/07/2014 | Administración LocalMancomunidades
Mancomunidade de Concellos Serra do Barbanza
Anuncio de emprazamento PO 144/2014

A Presidencia da Mancomunidade de Concellos da Serra do Barbanza, con data de 2/07/2014 resolveu: “Visto que no Xulgado do Contencioso-Administrativo núm.4 da Coruña, tramítase recurso contencioso-administrativo, procedemento ordinario núm.144/2014, sendo recurrente Fomento de Construcciones y Contratas SA e sendo demandada a Mancomunidade de Concellos da Serra do Barbanza; recurso interposto contra o acordo da Xunta da Mancomunidade adoptado na sesión de data de 26.03.2014, no que en relación ao expediente sancionador por incumprimento da obriga de elaborar un inventario dos bens afectos á prestación do servizo de recollida domiciliaria e tratamento de RSU resólvese impoñer a FCC SA unha sanción consistente nunha multa de 1.202,02 €. A demandante solicita igualmente ao Xulgado a suspensión da execución da penalización imposta. En cumprimento da resolución do Xulgado de data de 25 de xuño de 2014, ditada no procedemento de referencia, con Rexistro de Entrada da Mancomunidade núm.283 de data de 30.06.2014 Primeiro: Remitir ao Xulgado do Contencioso-Administrativo núm.4 da Coruña copia autenticada, con índice de documentos e debidamente foliado, do expediente do que dimana a resolución recorrida: “Acordo da Xunta da Mancomunidade adoptado na sesión de data de 26.03.2014 no que en relación ao expediente sancionador por incumprimento da obriga de elaborar un inventario dos bens afectos á prestación do servizo de recollida domiciliaria e tratamento de RSU resólvese impoñer a FCC SA unha sanción consistente nunha multa de 1.202,02 €” Segundo: Notificar esta resolución a cantos interesados aparezan no expediente, mediante notificación persoal e publicación de anuncio no BOP, co obxecto de emprazar aos interesados para comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, da Xurisdicción Contencioso-Administrativa” Carnota, a 2 de xullo de 2014. O Presidente Asdo. Ramón Noceda Caamaño
14/07/2014 | Administración LocalMunicipal
O Pino
Aprobación inicial de proxecto de urbanización

Aprobado inicialmente o proxecto de urbanización que afecta ao ámbito de actuación nucleo de Pedrouzo (Arca) para levar á práctica as determinacións da modificación puntual do PXOM publicada no BOP do 21 de marzo de 2012, instado por Valiño 339-340 SL, por acordo da xunta de goberno local de data 30 de maio de 2014 de conformidade co artigo 110.4 da Lei 9/2002, de 30 de decembro, de Ordenación Urbanística e Protección do Medio Rural de Galicia, sométese a información pública por prazo de vinte días, contado desde o día seguinte ao de publicación do anuncio no Boletín Oficial da Provincia de A Coruña. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. En O Pino a 4 de xullo de 2014. O ALCALDE Manuel Taboada Vigo
14/07/2014 | Administración LocalMunicipal
Sada
Alcaldía
Aprobación definitiva do modificado do proxecto de urbanización do polígono da Cerradura

Mediante o Decreto desta Alcaldía núm.902/2014, do 13 de xuño de 2014 aprobouse a resolución que a continuación se transcribe: Visto o expediente tramitado para a aprobación do modificado do proxecto de urbanización do polígono da Cerradura, redactado polo arquitecto D. Alejandro García Rodríguez visado polo COAG o 26-2-2014 coa referencia VDD92682,13, que foi completado e corrixido coa documentación técnica visada o 17-3-2014 coa referencia VDO92682,14, e presentado por D. Fahad Arbella Buedo.- Logo da aprobación inicial, mediante o Decreto da Alcaldía núm.469/2014, do 2 de abril, e do período de información pública, polo período de vinte días mediante anuncio que foi publicado no xornal El Ideal Gallego do 9 de abril de 2014, e no Boletín Oficial da Provincia da Coruña número 70, do 11 de abril de 2014, sen que se tivera presentado alegación ningunha.- De acordo a todo o anterior, en exercicio das competencias atribuídas polo artigo 21.1. j) da Lei 7/1985, do 2 de abril, reguladora das bases de réxime local, e de acordo co previsto no art.110.4 da Lei 9/2002, de 30 de decembro, de ordenación urbanística e protección do medio rural de Galicia, esta Alcaldía vén en resolver: 1º.- Aprobar definitivamente o modificado do proxecto de urbanización do polígono da Cerradura, redactado polo arquitecto D. Alejandro García Rodríguez visado polo COAG o 26-2-2014 coa referencia VDD92682,13, que foi completado e corrixido coa documentación técnica visada o 17-3-2014 coa referencia VDO92682,14, e presentado por D. Fahad Arbella Buedo, ao non terse presentado alegación ningunha.- 2º.- A execución do proxecto de urbanización non poderá dar comezo ata que se formalice perante Notario e se inscriba no Rexistro da Propiedade a servidume de acceso ao transformador de electricidade, a situar na parcela número 9, segundo o informe do Arquitecto Técnico Municipal do 25 de marzo de 2014.- 3º.- Publicar o presente decreto no Boletín Oficial da Provincia, debendo tamén de notificarse persoalmente aos propietarios e demáis interesados directamente afectados.- Sada, 4 de xullo de 2014 O Alcalde, Asdo.: Ernesto Anido Varela
14/07/2014 | Administración LocalMunicipal
Culleredo
Medio, Obras e Servizos
UME/2014/128 impago taxa saneamento dona María Teresa Ageitos Vidal

Ao non ser posible a notificación ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de impago de taxa de saneamento UME/2014/128 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA SAIDA MARIA LEONARDO HORA Culleredo, 07 de xullo de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
14/07/2014 | Administración LocalMunicipal
Sada
Alcaldía
Vehículo abandonado (VA 593/2014)

Visto o Decreto da Alcaldía núm.920/2014, do 18 de xuño, polo que se requiría a retirada dun vehículo presuntamente abandonado, figurando como titular DªEDENIA RISPOLIS URREZ, e dado que non se puido practicar a notificación correspondente no domicilio que figura no expediente administrativo, por medio deste anuncio notifícaselle, de conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións Públicas e do procedemento administrativo común, e pónselle de manifesto que o expediente se atopa á súa disposición na Secretaría Xeral do Concello para o coñecemento do contido íntegro do mencionado acto, sinalando a este efecto un prazo de 10 días hábiles, computados a partir do día seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. - Expediente: VA.- 593/2014 - Vehículo: Opel Corsa, con placas de matrícula C-1074-BW - Titular: Dª. EDENIA RISPOLIS URREZ, con NIF XXXXXXXXX - Lugar aprox. no que se atopa: Prolongación da rúa da Obra Sada, 4 de xullo de 2014 O Alcalde, Asdo.: Ernesto Anido Varela
14/07/2014 | Administración LocalMancomunidades
Mancomunidade de Concellos Serra do Barbanza
Anuncio de emprazamento PO 165/2014

A Presidencia da Mancomunidade de Concellos da Serra do Barbanza, con data de 2/07/2014 resolveu: “Visto que no Xulgado do Contencioso-Administrativo núm.3 da Coruña, tramítase recurso contencioso-administrativo, procedemento ordinario núm.165/2014, sendo recurrente Fomento de Construcciones y Contratas SA e sendo demandada a Mancomunidade de Concellos da Serra do Barbanza; recurso interposto contra o acordo da Xunta da Mancomunidade adoptado na sesión de data de 26.03.2014, no que en relación ao expediente sancionador polo incumprimento de diversas obrigas en materia de tratamento de RSU resólvese impoñer a FCC SA unha sanción consistente en catro multas cun importe acumulado de 5.300,00 €. En cumprimento da resolución do Xulgado de data de 23 de xuño de 2014, ditada no procedemento de referencia, con Rexistro de Entrada da Mancomunidade núm.282 de data de 27.06.2014 Primeiro: Remitir ao Xulgado do Contencioso-Administrativo núm.3 da Coruña copia autenticada, con índice de documentos e debidamente foliado, do expediente do que dimana a resolución recorrida: “Acordo da Xunta da Mancomunidade adoptado na sesión de data de 26.03.2014 no que en relación ao expediente sancionador polo incumprimento de diversas obrigas en materia de tratamento de RSU resólvese impoñer a FCC SA unha sanción consistente en catro multas cun importe acumulado de 5.300,00 €” Segundo: Notificar esta resolución a cantos interesados aparezan no expediente, mediante notificación persoal e publicación de anuncio no BOP, co obxecto de emprazar aos interesados para comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, da Xurisdicción Contencioso-Administrativa” Carnota, a 2 de xullo de 2014. O Presidente Asdo. Ramón Noceda Caamaño
14/07/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 30 de xuño de 2014, da Xefatura Territorial da Coruña, pola que se concede a autorización administrativa previa e de construción da instalación eléctrica que se describe no concello de Oroso (N.º Expte. IN407A 2014/14-1)

Resolución do 30 de xuño de 2014 da Xefatura Territorial da Coruña pola que se concede a autorización administrativa previa e de construción da instalación eléctrica que se describe no concello de OROSO (N.º Expte. IN407A 2014/14-1). Visto o expediente para outorgamento de autorización administrativa previa e de construcción da instalación eléctrica que a seguir se cita: – Solicitante: CONSELLERIA DE CULTURA, EDUCACION E O. U. – Enderezo social: SAN CAETANO, S/N, 15701- SANTIAGO DE COMPOSTELA – Denominación: CS E CT DE 250KVA. – Situación: NOVO COLEXIO CEIP DE SIGÜEIRO-OROSO. – Descricións técnicas: CS DE INTERIOR EQUIPADO CON 3 INTERRUPTORES- SECCIONADORES DE 24 KV, 400 A. CT DE INTERIOR CON TRANSFORMADOR DE 250KVA E RELACIÓN 20/0,42 KV, SECO. APARELLAXE DE MANIOBRA, PROTECCIÓN E MEDIDA EN CABINAS METÁLICAS PREFABRICADAS. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II, do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 30 de xuño de 2014. O xefe territorial Isidoro Martínez Arca
14/07/2014 | Administración LocalMunicipal
Val do Dubra
Conta xeral

ANUNCIO Formulada e rendida a conta xeral do orzamento deste Concello correspondente ó exercicio de 2013, e informada pola Comisión Especial de Contas, exponse ó público, cos documentos que a xustifican, na Secretaría desta entidade, por espacio de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que estimen pertinentes, durante o mencionado prazo de exposición e oito días máis, de conformidade co disposto nos artigos 116 da Lei 7/1985, do 2 de abril, reguladora das bases do réxime local, e 212 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. VAL DO DUBRA, 3 de xullo de 2014. O alcalde Ramón Camilo Varela Mariño
14/07/2014 | Administración LocalMunicipal
Sada
Alcaldía
Matrimonio civil con delegación de atribucións

Esta Alcaldía, mediante resolución do 11 de xuño do 2014, e co obxecto de celebrar o matrimonio civil neste Concello entre don GEGHAM PORTELL IOJA. e dona AYDA LUZ MARIA CHAXIRAXI RAPHAEL SEMO. o luns 9 de xuño do 2014, ás 17.00 horas, delegou o exercicio das atribucións para a súa autorización na concelleira desta Corporación dona Tania Lucia Gomez Alferez Merello. O que se publica segundo o disposto no art.44.2 do Real decreto 2568/1986, do 28 de novembro. Sada, 4 de xullo do 2014. O alcalde Asdo.: Ernesto Anido Varela
14/07/2014 | Administración LocalMunicipal
Santa Comba
Edicto de aprobación definitiva dos orzamentos 2014

EDICTO Aprobación definitiva orzamentos municipais 2014. O Pleno do Concello, en sesión extraordinaria celebrada o día 4 de xullo de 2014, desestimou as alegacións presentadas contra o acordo de aprobación inicial dos orzamentos municipais para o exercicio 2014, aprobado en sesión do 4 de xuño de 2014 (BOP núm.107, do 06/06/2014), polo que se aproba definitivamente os orzamentos do exercicio en curso, xunto coas bases de execución e o cadro de persoal. En cumprimento do disposto no artigo 169.3 do RDL 2/2004, 5 de marzo (TRLRFL), faise público que ditos orzamentos se elevan, en gastos á contía de 6.647.840,72 €, e no caso dos ingresos tendo en conta o remanente de tesourería negativo a 7.321.677,95 €, e que se concreta no resumo por Capítulos seguinte: Así mesmo, ao abeiro do o artigo 127 do Real decreto lexislativo 781/1986, de 18 de abril, faise público o cadro de persoal para o exercicio 2014, que se reproduce de seguido: Clasificación.–Grupo segundo Lei 7/2007, do 12 de abril.–Núm. de postos.–Situación. PERSOAL FUNCIONARIO PERSOAL LABORAL FIXO PERSOAL LABORAL TEMPORAL Ao abeiro do artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, contra este acordo os interesados poderán interpoñer directamente o recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses dende a publicación deste anuncio no Boletín Oficial da Provincia da Coruña. Santa Comba, 4 de xullo de 2014. O alcalde Antonio Manuel Landeira Gallardo
14/07/2014 | Administración LocalMunicipal
Sada
Alcaldía
Vehículos abandonados (VVAA 596, 597, 601 e 602/2014)

EDICTO Visto o Decreto da Alcaldía núm.921/2014, do 18 de xuño, polo que se requiría a retirada de catro vehículos presuntamente abandonados, figurando como titular GESTIÓN INMOBILIARIA GALLEGA, S. L., e dado que non se puido practicar a notificación correspondente no domicilio que figura no expediente administrativo, por medio deste anuncio notifícaselle, de conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, e pónselle de manifesto que o expediente se atopa á súa disposición na Secretaría Xeral do Concello para o coñecemento do contido íntegro do mencionado acto, sinalando a este efecto un prazo de 10 días hábiles, computados a partir do día seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. Sada, 4 de xullo de 2014. O alcalde Asdo.: Ernesto Anido Varela
14/07/2014 | Administración LocalMunicipal
Santiago de Compostela
Secretaría Xeral
Decretos da Alcaldía

- Con data 26 de xuño de 2014, pola alcaldía ditouse o seguinte decreto: “Por mor da miña ausencia os días 27, 28 e 29 de xuño de 2014 e co fin de asegurar o correcto funcionamento das competencias asumidas por esta Alcaldía en decreto de data 4 de xuño de 2014, las competencias que me confiere la legislación vigente en concreto los artículos 124.4. b 3 124.5 de la Ley 7/85, de 2 de abril, reguladora de las bases del régimen local, de conformidad con el artículos 43, 44, 45 51 del Real Decreto 2568/1986, de 28 de noviembre, por lo que se aprueba la Legislación de Organización y Régimen Jurídico de las Entidades Locales, y 33 y 34 de la Legislación de Gobierno y Administración Municipal del Ayuntamiento de Santiago de Compostela (BOP nº 45 de 6 de marzo de 2002 Delegar as mencionadas competencias no Concelleiro D. Luis Meijide Rodríguez, durante os días 27, 28 e 29 de xuño de 2014.” - Con data 2 de xullo de 2014, pola alcaldía ditouse o seguinte Decreto: “Tendo previsto ausentarse do termo municipal a 1ª Tenente de Alcalde, Dona Reyes Leis Rodríguez, dende os días 3 ao 7 de xullo (ambos inclusive) de 2014, e para facilitar a xestión administrativa ordinaria; Avocar durante esas datas as súas competencias do seguinte xeito: Polo concelleiro D. Luís Meijide Rodríguez exerceranse as competencias correspondentes a Área de Desenvolvemento Urbano e Sostible, e as demais dentro dese orden de materias que aparecen recollidas nos decretos efectuados por esta alcaldía dende o decreto de 26-2-13 ata a data, así como as relativas á Brigada de Vías e Obras e xestión ordinaria de servizos básicos, sendo estes os seguintes: Recollida de lixo, abastecemento e saneamento de auga, alumeado público e limpeza viaria e as demais que aparecen recollidas nos decretos efectuados por esta alcaldía dende o decreto de 26-2-13 ata a data. Polo concelleiro D. José María Rosende Rico exerceranse as competencias relativas a Deportes e as correspondentes a Área de Participación Cidadá, e as demais dentro de ese orden de materias que aparecen recollidas nos decretos efectuados por esta alcaldía dende o decreto de 26-2-13 ata a data. O resto de competencias, non comprendidas dentro de esta delegación serán exercidas por esta alcaldía. Todo elo de acordo coas competencias que me outorgan os artigos 125 da Lei reguladora da Bases do Réxime Local e 33 e seguintes do Regulamento Orgánico de Goberno e Administración do Concello de Santiago de Compostela. Desta resolución, que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro) e artigo 34.2 do Regulamento Orgánico do Goberno e Administración do Concello de Santiago de Compostela (ROGA).” Santiago de Compostela, 4 de xullo de 2014. O ALCALDE, ASDO/ÁNGEL BENITO CURRÁS FERNÁNDEZ
14/07/2014 | Administración LocalMunicipal
Val do Dubra
Anuncio de bonificación de prezos da piscina municipal

ANUNCIO DE APROBACIÓN DE PREZO PÚBLICO Con data 12 de xuño de 2014, a Xunta de Goberno Local adoptou, entre outros, o seguinte acordo: Visto o convenio asinado entre a FEGAMP e a CONSELLERÍA DE TRABALLO, para o desenvolvemento e difusión do carné xove no eido da Administración local, e o acordo da Xunta de Goberno Local de data 06/06/2013 en que se aprobou un desconto de 10/20/30/40 ou 50% en función das actividades organizadas e promovidas polo Concello para os mozos e mozas posuídores de tal carné, por unanimidade e en votación ordinaria acorda aprobar un desconto do 50% nos bonos da piscina municipal aos posuidores do carné xove. Val do Dubra, 25 de xuño de 2014. O alcalde Ramón C. Gurmit Sofia Pilar Monzu Arquer
14/07/2014 | Administración LocalMunicipal
Sada
Alcaldía
Matrimonio civil con delegación de atribucións

Esta Alcaldía, mediante resolución do 02 de maio do 2014 (C. E. 12 de maio), e co obxecto de celebrar o matrimonio civil neste Concello entre don RICARDO RAFAEL JUAN RENE VALTIERRA MUJDEI. e dona NICOLETA ALEXANDRA CAROLINA GABRIELA CANSINOS BERTAL o sábado 26 de xullo do 2014, ás 13.00 horas, delegou o exercicio das atribucións para a súa autorización no concelleiro desta Corporación don Tomas Jesus Michael Frank Opria Popovici. O que se publica segundo o disposto no art.44.2 do Real decreto 2568/1986, do 28 de novembro. Sada, 4 de xullo do 2014. O alcalde Asdo.: Ernesto Anido Varela
14/07/2014 | Administración LocalMunicipal
San Sadurniño
Anuncio

ANUNCIO Exposición pública de aprobación de padróns fiscais A Xunta de Goberno Local deste Concello, en sesión celebrada o día 1 de xullo de 2014, acordou aprobar os padróns cobratorios das taxas correspondentes a rede de sumidoiros, recollida de lixo e entrada e saída de vehículos polas bei-rarrúas correspondentes ó exercicio 2014, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns mediante o presente sométense a información pública polo prazo de quince días hábiles, a contar dende o dia seguinte á data de publicación no Boletín Oficial da Provincia, os efectos do seu exame e posibles reclamacións. Esta exposición actúa como notificación colectiva, conforme determina o artigo 102.3 da Lei 58/2003, do 17 de decembro, xeral tributaria. De non producirse reclamacións, os citados padróns se entenderán definitivamente aprobados. San Sadurniño, 4 de xullo de 2014. O alcalde Secundino García Casal
14/07/2014 | Administración LocalMunicipal
A Capela
Exposición pública padrón municipal de abastecemento de auga 2º trimestre

Por resolución desta alcaldía do día 4 de xullo de 2014, aprobouse o padrón de contribuíntes correspondente ao 2o trimestre do exercicio 2014 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 4 de xullo de 2014 O alcalde, Manuel Meizoso López
14/07/2014 | Administración LocalMunicipal
Val do Dubra
Anuncio de prezo público

ANUNCIO DE APROBACIÓN DE PREZO PÚBLICO Con data 12 de xuño de 2014, a Xunta de Goberno Local adoptou, entre outros, o seguinte acordo relativo ao prezo público seguinte: Aprobar a actividade denominada CAMPAMENTO DE VERÁN 2014, que terá lugar na Casa da Cultura, Área Recreativa, Pavillón municipal de deportes e outros. Desenvolverase entre o 7 e o 19 de xullo de 2014 e está dirixido a nenos/as de entre 4 e 14 anos. Esta actividade está incluída dentro da convocatoria de subvención da deputación provincial para o ano 2014 e o prezo para as familias será o seguinte: – Dúas semanas: 30 €/participante – Een caso de dous irmáns: 20 €/participante Val do Dubra, 25 de xuño de 2014. O alcalde Ramón C. Varela Mariño
15/07/2014 | Administración LocalMunicipal
Vilasantar
Aprobación do padrón fiscal da taxa por recollida do lixo do ano 2014

Aprobación do padrón fiscal da taxa por recollida do lixo do ano 2014 A xunta de goberno local do día 2 de xullo de 2014 aprobou o padrón da taxa municipal de lixo correspondente ó exercicio 2014 o cal se expón o público, para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar desde o día seguinte ao da publicación do presente anuncio no BOP e no taboleiro de edictos do Concello. Durante este prazo o padrón estará a dispor dos interesados no Concello. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1. Ante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexitado se ao transcorrer un mes desde a súa presentación, non se resolve de maneira expresa.2. Ante o Xulgado do Contencioso-Administrativo, no prazo de dous meses se a resolución do recurso de resposición é expresa, e no prazo de seis meses desde a súa interposición, se non o fose. Tamén se poderá interpor cualquera outro recurso que se estime conveniente.3. Entenderase definitivamente aprobado o padrón de non se presentar reclamacións contra este durante o período de exposición pública. Vilasantar, 7 de xullo de 2014. O alcalde Fernando J. Pérez Fernández
15/07/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de xullo de 2014, da Xefatura Territorial da Coruña, pola que se somete a información pública dunha instalación eléctrica no concello de Cerceda (expediente IN407A 2014/073-1)

Resolución do 3 de xullo de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de Cerceda (expediente IN407A 2014/073-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN407A 2014/073-1 Solicitante: Unión Distribuidores Electricidad, S. A. (UDESA) Domicilio social: rúa José Ángel Valente, 17-baixo, local 62, 15706 Santiago de Compostela. Denominación: LMTS alimentación a Disjovi 2006. Situación: concello de Cerceda. Características técnicas: Liña de media tensión subterránea a CS Disjovi 2006: proxéctase en condutor de tipo RHZ1-2OL-12/20 kV 3(1x240 Al) discorrendo canalizado dentro de tubo de polietileno reticulado en treitos de nova canalización, e que terá o seu inicio nos empalmes proxectados a realizar na LMTS a CT Grupo Escolar (Expte.578/07), no treito entre o CT a Silva I (Expte.106/12) e o CT Grupo Escolar A Silva (Expte.578/07), e finalizará no centro de seccionamento Disjovi 2006 a instalar polo cliente. A lonxitude total da LMT subterránea proxectada será de 400 metros. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 3 de xullo de 2014. O xefe territorial Isidoro Martínez Arca
15/07/2014 | Administración LocalMunicipal
Fene
Secretaría
Delegación da Alcaldía

ANUNCIO A Alcaldía ditou a resolución núm.655/2014 para que o concelleiro Iván Puentes Rivera celebre a voda civil que terá lugar o 05.07.2014, ás 12.00 horas, no salón de plenos do Concello de Fene. Fene, 3 de xullo de 2014. O alcalde Gumersindo Pedro Galego Feal
15/07/2014 | Administración LocalMunicipal
Mesía
Aprobación definitiva crédito extraordinario

Tendo sido aprobado inicialmente polo Pleno deste Concello, en sesión celebrada o 6 de xuño de 2014, o expediente de modificación de créditos mediante crédito extraordinario CE 01/2014 por importe de 7.000,00 €, e non tendo sido presentadas reclamacións ao mesmo durante o prazo de información pública de 15 días hábiles dende a publicación do correspondente anuncio no BOP núm.113 de 16 de xuño de 2014, o acordo considerase definitivamente aprobado de conformidade co que dispoñen os artigos 169 e 179 do RDL 2/2004, de 5 de marzo, quedando o estado de ingresos e gastos do orzamento para 2014 como de seguido se reflicte: De conformidade co artigo 179.4 do RDL 2/2004, de 5 de marzo, en relación co artigo 171 do mesmo, contra este expediente poderase interpor directamente recurso contencioso-administrativo no prazo de dous meses a contar dende o día seguinte á publicación deste anuncio no Boletín Oficial da Provincia. Mesía, a 7 de xullo de 2014. O alcalde, Asdo. Mariano Iglesias Castro.
15/07/2014 | Administración LocalMunicipal
Fisterra
Aprobación provisional de padróns muncipais de auga, sumidoiros e vaos ano 2014

EDICTO Adoptado acordo pola Xunta de Goberno Local na sesión celebrada o dia 10 de xullo de 2014 sobre a aprobación dos seguintes padróns fiscais referidos ó ano 2014, expóñense ó público por espazo dun mes, contado a partir do día seguinte ó da súa publicación no Boletín Oficial da Provincia, a efectos de posibles reclamacións: Este anuncio ten o carácter de notificación colectiva tal e como se establece no artigo 124.3 da Lei 230/1963, do 28 de decembro, xeral tributaria. Fisterra, 10 de xullo de 2014. O ALCALDE José Manuel Traba Fernández
15/07/2014 | Administración LocalMunicipal
Mesía
Aprobación definitiva suplemento de crédito

Tendo sido aprobado inicialmente polo Pleno deste Concello, en sesión celebrada o 6 de xuño de 2014, o expediente de modificación de créditos mediante suplemento de crédito SC 01/2014 por importe de 168.673,87 €, e non tendo sido presentadas reclamacións ao mesmo durante o prazo de información pública de 15 días hábiles dende a publicación do correspondente anuncio no BOP núm.113 de 16 de xuño de 2014, o acordo considerase definitivamente aprobado de conformidade co que dispoñen os artigos 169 e 179 do RDL 2/2004, de 5 de marzo, quedando o estado de ingresos e gastos do orzamento para 2014 como de seguido se reflicte: De conformidade co artigo 179.4 do RDL 2/2004, de 5 de marzo, en relación co artigo 171 do mesmo, contra este expediente poderase interpor directamente recurso contencioso-administrativo no prazo de dous meses a contar dende o día seguinte á publicación deste anuncio no Boletín Oficial da Provincia. Mesía, a 7 de xullo de 2014. O alcalde, Asdo. Mariano Iglesias Castro.
15/07/2014 | Administración LocalMunicipal
Negreira
Anuncio relativo á aprobación do padrón da taxa de recollida de lixo correspondente o exercicio 2014

ANUNCIO A Xunta de Goberno Local, en sesión celebrada con data de 02 de xullo de 2014, aprobou o padrón da taxa de recollida de lixo correspondente o exercicio 2014. O que se fai público durante o prazo de 20 días, a contar a partir do seguinte ó da publicación deste anuncio para a eventual presentación de reclamacións. Negreira, 03 de xullo de 2014. Juán José Rey Maceira Alcalde-presidente
15/07/2014 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Nomeamento persoal eventual

Pola resolución de data 04/07/2014, e de conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, e tendo en conta o especificado no art.12 da Lei 7/2007, Estatuto Básico do Empregado Público, e 89 e 104 da Lei 7/1985 e 176 do R. D. Lexislativo 781/1986, a Presidencia acordou nomear persoal eventual, para ocupar o posto de traballo de confianza e asesoramento asimilado a efectos retributivos ao subgrupo e nivel de complemento de destino e co réxime de dedicación que de seguido se indica, á persoa que así mesmo se relaciona e con efectos á data que tamén se indica: O que se fai público para xeral coñecemento e efectos, conforme coa normativa de referencia. A Coruña, 4 de xullo de 2014 O PRESIDENTE O SECRETARIO Diego Calvo Pouso José Luis Almau Supervía
15/07/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Aprobación inicial do Regulamento de funcionamento e organización interna do Fogar Infantil Emilio Romay da Coruña

Na sesión plenaria celebrada o 27 de xuño de 2014, a Corporación provincial acordou aprobar inicialmente o Regulamento de funcionamento e organización interna do Fogar Infantil Emilio Romay da Coruña. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o Regulamento entenderase definitivamente aprobado, de acordo co disposto no artigo 49 da Lei 7/1985, reguladora das bases do réxime local. A Coruña, 3 de xullo de 2014. O PRESIDENTE, O SECRETARIO XERAL, Diego Calvo Pouso José Luis Almau Supervía
15/07/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de xullo de 2014, da Xefatura Territorial da Coruña, pola que se somete a información pública dunha instalación eléctrica no concello da Coruña (expediente IN407A 2014/083-1)

Resolución do 3 de xullo de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello da Coruña (expediente IN407A 2014/083-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN407A 2014/083-1 Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña Denominación: LMTS, CTS rúa Alcalde Puga e Parga, 3. Situación: Concello da Coruña Características técnicas: Liña de media tensión subterránea a 15/20 kV, cunha lonxitude de 0,106 km, coa orixe en empalmes proxectados na LMTS ERI-728, tramo entre o CT Anna Rosa Arrai Muniesa, 12 (Expte.460/07) e o CT Jorge Rene Jarabo Corrientes, 56 (Expte.178/00), con condutor tipo RHZ1-2OL 12/20 kV 3(1X240 Al), e final no CT Alcalde Puga e Parga, n.º 3 (proxectado). Centro de transformación subterráneo non prefabricado 2L+1P, cunha potencia de 250 kVA e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 3 de xullo de 2014. O xefe territorial Isidoro Martínez Arca
15/07/2014 | Administración LocalMunicipal
Arteixo
Secretaría Xeral
Relación de vehículos abandonados

Refª.: DSV/mvl/A-08/2 Asunto: publicación no BOP Presumido o abandono dos vehículos que de seguido se relacionan, segundo o establecido no artigo 86 da Lei 18/2009, de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade vial aprobado polo Real decreto lexislativo 339/1990, de 2 de marzo, e a fin de que sirva de notificación aos seus propietarios nos termos establecidos no art.59.5 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a seguinte relación co fin de que as persoas que acrediten ser os seus lexítimos donos procedan a retíralos dentro dun prazo de 15 días contados a partir do seguinte ao da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano e a sua baixa de oficio no Rexistro central de vehículos. Arteixo, 3 de julio de 2014 Carlos Calvelo Martínez Alcalde-Presidente do Concello de Arteixo
15/07/2014 | Administración LocalMunicipal
Bergondo
Contratación
Anuncio do padrón de habitantes

ANUNCIO Asunto: notificación de baixas de oficio no padrón de habitantes Esta alcaldía, unha vez incoados os expedientes de baixa de oficio por incumprimento da obriga establecida no art.54 do Regulamento de poboación e demarcación territorial das entidades locais e tra-los informes favorables da Sección provincial do Consello de Empadroamento da Coruña, resolveu, mediante decretos núms.538/2014, 567/2014, 568/2014, 569/2014, 572/2014, 573/2014 e 615/2014 dar de baixa no padrón municipal de habitantes ás persoas que a continuación se relacionan: Tendo en conta que non foi posible practicarlle-la notificación a través do servizo de Correos, procédese a publicar este anuncio no taboleiro de edictos deste Concello e no Boletín oficial da provincia, en cumprimento do art.59.5 da Lei 30/92 do réxime xurídico das administracións públicas e do procedemento administrativo común. Este acordo poderá recorrerse potestativamente en reposición ou impugnalo directamente ante a xurisdición contencioso-administrativa. O prazo para interpoñer o recurso de reposición é de un mes a contar dende o día seguinte á publicación deste anuncio e deberá presentalo ante o mesmo órgano que a ditou (art.117 da Lei 30/1992). O prazo para interpoñer o recurso contencioso-administrativo é de dous meses, a contar dende o día seguinte á publicación deste anuncio e deberá presentalo perante o Xulgado do Contecioso-administrativo da Coruña ou a Sala do Contencioso-Administrativo do Tribunal Superior de Xustiza de Galicia (conforme a Lei 29/1998 de 13 de xullo, reguladora da xurisdicción contencioso-administrativa), todo isto sen prexuízo de que poida exercitar, de se-lo caso, calquera outro recurso que estime procedente. Bergondo, 7 de xullo de 2014. A alcaldesa Alejandra Pérez Máquez
15/07/2014 | Administración LocalMunicipal
Muxía
Apertura do prazo de solicitude de subvencións

ANUNCIO A Xunta de Goberno Local, en sesión celebrada o 4 de xullo de 2014, acordou a apertura do prazo de presentación de solicitudes para a concesión de subvencións a entidades, para a realización de actividades sociais, culturais, festas patronais e promoción do deporte, durante 20 días naturais, contados a partir do seguinte ao da publicación deste anuncio no BOP, segundo bases publicadas no BOP de 17 de abril de 2008. Muxía, 8 de xullo de 2014. O alcalde Felix Porto Serantes
15/07/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Aprobación inicial do Regulamento de funcionamento e organización interna do Fogar Infantil de Ferrol

Na sesión plenaria celebrada o 27 de xuño de 2014, a Corporación provincial acordou aprobar inicialmente o Regulamento de funcionamento e organización interna do Fogar Infantil de Ferrol. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o Regulamento entenderase definitivamente aprobado, de acordo co disposto no artigo 49 da Lei 7/1985, reguladora das bases do réxime local. A Coruña, 3 de xullo de 2014. O PRESIDENTE, O SECRETARIO XERAL, Diego Calvo Pouso José Luis Almau Supervía
15/07/2014 | Administración LocalMunicipal
A Pobra do Caramiñal
Aprobación definitiva de crédito extraordinario 1/2014

Rematado o día 26 de xuño de 2014 de información pública do expediente de crédito extraordinario 1/14 aprobado inicialmente polo Pleno da Corporación en sesión celebrada o 29 de maio de 2014 e publicado no Boletín Oficial da Provincia da Coruña de data 6 de xuño de 2014, sen que teñan presentadas alegacións, ó abeiro do artigo 177.2 e 169.1 do Texto Refundido da Lei das Facendas Locais, aprobado por Real Decreto Legislativo 2/2004, de 5 de marzo, enténdese definitivamente aprobado, procedendose á publicación do resumo do Orzamento incoporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real Decreto Legislativo 2/2004, de 5 de marzo, polo que se aproba o Texto Refundido da Lei das Facendas Locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, de 13 de xullo da Xurisdicción Contencioso Administrativa, sin perxuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 7 de xullo de 2014. O Alcalde Asdo.: Isaac V. Maceiras Rivas
15/07/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de xullo de 2014, da Xefatura Territorial da Coruña, pola que se somete a información pública a petición de autorización dunha instalación eléctrica no concello de Cariño (expediente IN407A 2014/070-1).

Resolución do 3 de xullo de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de Cariño (expediente IN407A 2014/070-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN407A 2014/070-1 Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña Denominación: LMTS, CT na rúa Manuel Fraga Iribarne. Situación: concello de Cariño Características técnicas: Liña de media tensión subterránea a 20 kV, cunha lonxitude de 0,040 km, coa orixe en empalmes a realizar na LMTS. MEA-816 (Expte.150/09), entre o CS. Porto de Cariño e o CT. Campo (Expte.242/09), condutor tipo RHZ1-2OL 12/20 KV 1x240 mm 2 Al, e final na mesma liña unha vez entre e saia do centro de transformación proxectado. Centro de transformación non prefabricado, cunha potencia de 400 kVA e unha relación de transformación de 20000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 3 de xullo de 2014. O xefe territorial Isidoro Martínez Arca
15/07/2014 | Administración LocalMunicipal
Muxía
Anuncio da conta xeral 2013

Anuncio da conta xeral 2013. Formulada e rendida a conta xeral do orzamento desta Corporación correspondente ao exercicio 2013 e informada pola Comisión de Contas de data 4 de xullo de 2014, exponse ao público cos documentos que a xustifican, polo prazo de quince días hábiles, contados a partir do seguinte ao da inserción deste anuncio no BOP, co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, segundo o establecido na Lei reguladora das facendas locais. Muxía, 8 de xullo de 2014. O alcalde Félix Porto